
NARVA LINNAVALITSUS

MÄÄRUS

Narva                                                                                                     __.__.____nr ____

Narva Linnavalitsuse 13.07.2011. a määruse nr 670 "Narva Spordikeskuse
osutatavate teenuste hindade kehtestamine" muutmine
Määrus kehtestatakse vastavalt haldusmenetluse seaduse § 64 lõikele 1 ja § 68 lõikele 2

§ 1. Narva Linnavalitsuse 13.07.2011. a määruses nr 670 „Narva Spordikeskuse osutavate teenuste hindade kehtestamine“ tehakse järgmised muudatused:

(1) § 2 lõiget 3 täiendatakse punktiga 5¹ alljärgnevas redaktsioonis:

„5¹) jõusaali külastamine, täiskasvanu 1 kuu abonement, tingimusel,
et korraga soetatakse vähemalt 10 abonementi




– 10 eurot“.
(2) § 2 lõiget 3 täiendatakse punktiga 8 alljärgnevas redaktsioonis:

„8) Käesolevas lõikes nimetatud abonemendid on nimelised ja ei ole teistele isikutele kasutamiseks edasiantavad“.

(3) § 3 lõiget 1 muudetakse ja antakse alljärgnevas redaktsioonis:

„(1) Määruse paragrahvis 2, välja arvatud § 2 lõikes 3, nimetatud teenuste suhtes rakendada soodustust 25% ulatuses organisatsioonidele laste, noorte ja pensionäridega spordiga tegelemiseks“.

§ 2. Määrus jõustub 24.10.2011. a.
Tarmo Tammiste
linnapea                                                                          Ants Liimets
                                                                                        linnasekretär

Õ I E N D

Vastavalt haldusmenetluse seaduse § 64 lõikele 1 ja § 68 lõikele 2
Narva Spordikeskus esitas taotluse palvega muuta ja täiendada Narva Linnavalitsuse 13.07.2011. a määrust nr 670 „Narva Spordikeskuse osutavate teenuste hindade kehtestamine“.
Muudatustega täiendatakse määruse § 2 lõiget 3, millega on kehtestatud Narva Spordikeskuse jõusaali kasutamise hinnad.
Potentsiaalsed kliendid tundsid huvi jõusaali abonementide suures hulgas ostmise vastu ja sellel alusel soodustuse saamist (nt spordiklubi soovib osta oma liikmetele või tööandja töötajatele). Seetõttu täiendatakse määruse § 2 lõiget 3 punktiga 5¹: jõusaali külastamine, täiskasvanu 1 kuu abonement, tingimusel, et korraga soetatakse vähemalt 10 abonementi – 10 eurot.

§ 2 lõiget 3 täiendatakse punktiga 8 sõnastuses: Käesolevas lõikes nimetatud abonemendid on nimelised ja ei ole teistele isikutele kasutamiseks edasiantavad. Narva Spordikeskusel tekkis vajadus sätestada seda määrusega, kuna mõned kliendid kuritarvitavad asutuse usaldust.
Muudetakse ka määruse § 3 lõiget 1. Selle muudatuse eesmärgiks on jõusaali teenuste osutamisel soodustuste rakendamata jätmine, kuna teenuste hinnakirjaga on need soodustused niigi ette nähtud (soodustused lastele ja pensionäridele).

